A Bizottság 96/28/EK irányelve
(1996. május 10.)
a műtrágyákra vonatkozó tagállami jogszabályok közelítéséről szóló 76/116/EGK tanácsi irányelvnek a műszaki fejlődéshez történő hozzáigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre és különösen annak 100a. cikkére,
tekintettel a legutóbb a 89/530/EGK irányelvvel [1] módosított, a műtrágyákra vonatkozó tagállami jogszabályok közelítéséről szóló, 1975. december 18-i 76/116/EGK tanácsi irányelvre [2] és különösen annak 9. cikke (1) bekezdésére,
mivel a Szerződés 7a. cikke egy olyan belső határok nélküli térség megvalósítását tűzi ki célul, amelyben biztosított az áruk, személyek, szolgáltatások és a tőke szabad mozgása;
mivel a 76/116/EGK irányelv irányelv meghatározta az EGK-műtrágyák belső piacon történő forgalmazásának szabályait;
mivel a 76/116/EGK irányelv I. mellékletét új műtrágyafélékkel kell kiegészíteni úgy, hogy az irányelv II. mellékletében meghatározott közösségi jelölés előnye ezekre kiterjedjen;
mivel a 94/C 138/04 útmutató [3] megállapítja azt az eljárást, amelyet be kell tartani minden olyan személynek (gyártónak vagy képviselőjének), aki a 76/116/EGK irányelv II. mellékletében meghatározott közösségi jelölést kívánja egy műtrágyára alkalmazni, oly módon, hogy műszaki dokumentációt nyújt be a tagállami hatóságokhoz, amelyek ezen dokumentáció előterjesztői lesznek az Európai Bizottság műtrágya-munkacsoportja felé;
mivel az ezen irányelv által előírt intézkedések összhangban vannak a műtrágya-kereskedelem technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 76/116/EGK irányelv I. melléklete a következőképpen módosul:
1. Az A. rész "Nitrogénműtrágyák" című 1. pontja ezen irányelv I. mellékletében foglalt műtrágyával egészül ki.
2. A "Mezoelemeket tartalmazó műtrágyák" című D. rész az irányelv II. mellékletében foglalt műtrágyákkal egészül ki.
2. cikk
A 76/116/EGK irányelv III. mellékletének A.1. pontja a következő termékkel és tűréshatárral egészül ki:
"karbamid-ammónium-szulfát | 0,5 %" |
.
3. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1997. május 31-ig megfeleljenek. Erről haladéktalanul tájékoztatják a Bizottságot.
(2) A tagállamok közlik a Bizottsággal nemzeti joguknak azokat a rendelkezéseit amelyeket az ezen irányelv által szabályozott területen fogadnak el.
4. cikk
Ennek az irányelvnek a tagállamok a címzettjei.
Kelt Brüsszelben, 1996. május 10-én.